Dörpelmaag

Ein dörpelmaag is eine Limburgse sjelnaam veur ’n vroumesj dat te väöl mèt jederein op de sjtraot sjteit te praote. Maag is 'n ander woord veur maad of deensmaedje

De herkóms is oet Zitterd. Es de meid of de pótsvrouw aan de veurkantj van ’t hoes de sjtoep of de dörpel deeg pótse, dan kaome d'r waal èns wat luuj langs wo ze dan mèt aan de kal raakde. Es ze dan wat te dèks en te lang bleef moele, dan woort ze waal sjpottend, door anger luuj die langs kaome of door häöre baas of bazin dörpelmaag geneump.

Mèt de Vastelaovend loupe in de Zittesje optoch dèks dörpelmage mit.  

Categorie:Limburgse wäörd
Categorie:Sjelname